**ERASMUS+ ΠΟΣΑ ΕΠΙΧΟΡΗΓΗΣΗΣ ΠΡΟΣΩΠΙΚΟΥ ΓΙΑ ΔΙΔΑΣΚΑΛΙΑ/ΕΠΙΜΟΡΦΩΣΗ 2016-2017**

Το ποσό επιχορήγησης που λαμβάνει το προσωπικό στο πλαίσιο της κινητικότητας για διδασκαλία ή επιμόρφωση, θεωρείται ως συμβολή στις δαπάνες ταξιδίου και κάλυψης ατομικών εξόδων, οι οποίες προκύπτουν κατά τη διάρκεια της μετακίνησης στο εξωτερικό.

* **Δαπάνες ταξιδίου**

Το ποσό των δαπανών ταξιδίου υπολογίζεται βάσει της χιλιομετρικής αποστάσεως ανάμεσα στο τόπο προέλευσης του μετακινούμενου προσωπικού και στο τόπο διεξαγωγής της δραστηριότητας. Ο υπολογισμός των χιλιομετρικών αποστάσεων πραγματοποιείται χρησιμοποιώντας το διαδικτυακό (online) εργαλείο υπολογισμού χιλιομετρικής απόστασης που διατίθεται στο δικτυακό τόπο της Ευρωπαϊκής Επιτροπής στη διεύθυνση <http://ec.europa.eu/programmes/erasmus-plus/tools/distance_en.htm>. Οι τιμές ανά ζώνη χιλιομέτρων αποτυπώνονται στον κατωτέρω πίνακα:

|  |  |
| --- | --- |
| **Διανυόμενες αποστάσεις**  | **Ποσό** |
| Μεταξύ 100 και 499 χλμ.: | 180 ευρώ ανά συμμετέχοντα  |
| Μεταξύ 500 και 1999 χλμ.: | 275 ευρώ ανά συμμετέχοντα |
| Μεταξύ 2000 και 2999 χλμ.: | 360 ευρώ ανά συμμετέχοντα |
| Μεταξύ 3000 και 3999 χλμ.: | 530 ευρώ ανά συμμετέχοντα |
| Μεταξύ 4000 και 7999 χλμ.: | 820 ευρώ ανά συμμετέχοντα |
| Ίσες ή μεγαλύτερες των 8000 χιλιομέτρων:  | 1100 ευρώ ανά συμμετέχοντα |

* **Επιχορήγηση για την κάλυψη Ατομικών Εξόδων**

Το ποσό επιχορήγησης που λαμβάνει το προσωπικό για τη κάλυψη Ατομικών Εξόδων, τα οποία προκύπτουν λόγω της κινητικότητας, υπολογίζεται βάσει της διάρκειας διδασκαλίας ή επιμόρφωσης (δεν συμπεριλαμβάνονται οι ημέρες ταξιδίου) ως ακολούθως, ανάλογα με τη χώρα υποδοχής:

|  |  |
| --- | --- |
| **Χώρα υποδοχής**  | **Ποσό ανά ημέρα σε ΕΥΡΩ**  |
| **Ομάδα A - Δανία, Ιρλανδία, Ολλανδία, Σουηδία, Αγγλία**  | **144**  |
| **Ομάδα Β - Αυστρία, Βέλγιο, Βουλγαρία, Κύπρος, Τσεχία, Φιλανδία, Γαλλία, Ελλάδα, Ουγγαρία, Ισλανδία, Ιταλία, Λιχτενστάιν, Λουξεμβούργο, Νορβηγία, Πολωνία, Ρουμανία, Τουρκία**  | **126**  |
| **Ομάδα Γ - ΠΓΔΜ, Γερμανία, Λετονία, Μάλτα, Πορτογαλία, Σλοβακία, Ισπανία,**  | **108**  |
| **Ομάδα Δ – Κροατία, Εσθονία, Λιθουανία, Σλοβενία**  | **90**  |

**Σημαντική σημείωση: το ποσό ανά ημέρα υπολογίζεται ως εξής:**

Έως και την 14η ημέρα δραστηριότητας: το ημερήσιο ποσό ανά συμμετέχοντα, σύμφωνα με τα οριζόμενα στον ανωτέρω πίνακα. Μεταξύ της 15ης και 60ης ημέρας δραστηριότητας: 70% του ημερήσιου ποσού ανά συμμετέχοντα, σύμφωνα με τα οριζόμενα στον ανωτέρω πίνακα

Τα ανωτέρω ποσά που έχουν οριστεί από την Εθνική Μονάδα (εντός του εύρους που έχει οριστεί από την Ευρωπαϊκή Επιτροπή) παραμένουν σταθερά καθ’ όλη τη διάρκεια του σχεδίου κινητικότητας.